[{"text_idx": "#000002", "text": "Kuigi keeleteadlane ja Tallinna U\u0308likooli professor Anna Verschik sai kudumise po\u0303hito\u0303ed lapsepo\u0303lves oma emalt, avastas ta 2008. aastal enda jaoks kudumise to\u0303elise vo\u0303lu, kui tema enda tu\u0308tar kooli kudumistunni jaoks lo\u0303nga vajas. Sellest peale on ta to\u0303sisemalt kudumisega tegelenud."}, {"text_idx": "#000003", "text": "Kudumine on mo\u0303neti sarnane keelega, sest mo\u0303lemad on olemuselt ha\u0308sti o\u0308konoomsed. Keeles on ha\u0308a\u0308likuid piiratud hulk, ent neist saab moodustada lo\u0303pmatut hulka so\u0303nu, millest omakorda koosnevad ko\u0303ik maailma keeled. Ka kudumises on po\u0303hivo\u0303tteid ehk silmuseid piiratud arv, ent nende va\u0308heste eri tu\u0308u\u0308pi silmuste abil saab luua niivo\u0303rd mitmekesiseid koepindu ja mustreid."}, {"text_idx": "#000004", "text": "Palmiku ja pa\u0308rlkoe kombinatsioon on ilus ja pakub mitmesuguseid kombineerimisvo\u0303imalusi: palmikud vo\u0303ivad olla erinevad, pa\u0308rlkoe sektsioonid kitsamad vo\u0303i laiemad. Stiili poolest peab Anna end minimalistiks. Minimalistlikku joont ta\u0308iendavad erinevad mustrid, mida vo\u0303ib tema kudumite puhul tihti na\u0308ha. Esindatud on na\u0308iteks palmikumustriga sallid, patent- ja poolpatentkoega kudumid, augulised jakid ja muudki. Mustritega vo\u0303ib muidu pealtna\u0308ha igava tegumoega ro\u0303ivaeseme va\u0308ga elavaks muuta."}, {"text_idx": "#000006", "text": "Koosto\u0308o\u0308s moedisainer Anu Riebergiga ja ehtekunstnik Merle Randma\u0308ega valmis 2020. aastal omana\u0308oline kollektsioon. Kudumitel vo\u0303ib ta\u0308heldada pilkupu\u0308u\u0308dvat reljeefsust, mis on ja\u0308llegi saavutatud kavala mustrima\u0308nguga."}, {"text_idx": "#000007", "text": "Ko\u0303ik Anna kudumid on o\u0303mblusteta. Kuna talle meeldib kudumise juures konstrueerimine, siis on no\u0303uab o\u0303mblusteta kudumine omajagu nuputamist \u2013 peab olema visioon, kuidas u\u0308he kudumisto\u0308o\u0308 ka\u0308igus valmib terviklik ese, mille osasid ei ole vaja lo\u0303pus kokku o\u0303mmelda. Lisaks istuvad o\u0303mblusteta kudumid eriti ha\u0308sti seljas ja on kandjale va\u0308ga mugavad."}, {"text_idx": "#000008", "text": "Kollektsioonide, blogi ja Anna endaga saab la\u0308hemalt tutvuda veebilehel "}, {"text_idx": "#000014", "text": "Pa\u0308ikesepoiss vo\u0303i po\u0303hjamaiselt karge popartist?\nKudumitest litriteni glamuur TFW lo\u0303pusirgel"}]